Pielikums

APSTIPRINĀTS

ar LU Eksakto zinātņu un tehnoloģiju fakultātes dekāna p.i.

Datums skatāms laika zīmogā norādījumu Nr. 1-56/4

**LATVIJAS UNIVERSITĀTES EKSAKTO ZINĀTŅU UN TEHNOLOĢIJU FAKULTĀTES** **– DOMES DALĪBNIEKU**

**VĒLĒŠANU ORGANIZĒŠANAS UN NORISES**

**INSTRUKCIJA**

1. **Vispārējie jautājumi**
2. Instrukcija apraksta Latvijas Universitātes (turpmāk – LU) Eksakto zinātņu un tehnoloģiju fakultātes (turpmāk – EZTF) domes dalībnieku vēlēšanu organizatoriskos jautājumus un norises kārtību.
3. LU EZTF domes dalībnieku vēlēšanas dekāns organizē saskaņā ar LU Satversmes, LU akadēmisko iestāžu darbības nolikuma noteikumiem un 14.06.2024. LU rektora rīkojumu Nr. 1-4/277 “Par pirmreizējām domju vēlēšanām”.
4. LU EZTF domes dalībnieku ievēlēšanai un ar to saistīto organizatorisko jautājumu risināšanai, saskaņā ar LU akadēmisko iestāžu darbības nolikuma noteikumiem un 14.06.2024. LU rektora rīkojumu Nr. 1-4/277 “Par pirmreizējām fakultāšu domju vēlēšanām” fakultātes dekāns izveido attiecīgās LU akadēmiskās iestādes (fakultātes) domes vēlēšanu komisiju (turpmāk – vēlēšanu komisija).
5. **Vēlēšanu izsludināšana**
6. Pirmreizējām EZTF domes dalībnieku vēlēšanām fakultātes dekāna p.i. pēc vēlēšanu komisijas priekšlikuma sasauc attiecīgās konsolidētās – reorganizētās fakultātes vai zinātnisko institūtu (centru) apvienības attiecīgās personāla grupas personāla kopsapulci.
7. Paziņojumu par EZTF domes dalībnieku vēlēšanām, dekāna p.i. pēc vēlēšanu komisijas priekšlikuma nosūta e-pastā visu konsolidēto – reorganizēto struktūrvienību vadītājiem nosūtīšanai visiem attiecīgās personāla grupas darbiniekiem un publisko struktūrvienību interneta vietnē.
8. **Vēlēšanu dalībnieku reģistrācija**
9. Vēlēšanu laikā vēlēšanu komisija organizē un nodrošina reorganizēto – konsolidēto fakultāšu un institūtu personāla grupas darbinieku reģistrāciju atbilstoši Personālvadības departamenta sagatavotajiem darbinieku sarakstiem.
10. Ierodoties uz vēlēšanām, darbinieks uzrāda personu apliecinošu dokumentu (LU darbinieka apliecību, pasi vai personas ID karti) un ar savu parakstu apliecina reģistrāciju un vēlēšanu zīmes saņemšanu.
11. Vēlēšanu zīmes paraugs ir pievienots LU akadēmisko iestāžu darbības nolikuma pielikumā.
12. **Vēlēšanu norise**
13. Atklājot vēlēšanas, Vēlēšanu komisijas priekšsēdētājs iepazīstina attiecīgās amatu grupas personāla kopsapulci (vai arī visas grupas kopā) ar vēlēšanu norises gaitu (tajā skaitā balsošanas kārtību, ilgumu u.tml.) un paziņo reģistrēto balsotāju skaitu (ja balsošana paredzēta vienā dienā).
14. Balsu skaitīšanas komisijas pienākumus saskaņā ar LU Akadēmisko iestāžu darbības nolikuma 46. punktu veic Vēlēšanu komisija un tā ir atbildīga par balsošanas procesa norisi atbilstoši normatīvajiem aktiem un pareizu balsošanas rezultātu aprēķināšanu.
15. Vēlēšanu komisijas priekšsēdētājs vai pārstāvis parāda tukšu vēlēšanu kasti klātesošajiem vēlētājiem un Vēlēšanu komisijas pārstāvjiem.
16. Vēlēšanu komisijas pārstāvji balsotāju klātbūtnē aizzīmogo vēlēšanu kasti, novieto to vēlēšanu telpā un aicina klātesošos sākt balsot.
17. Katrs balsotājs savu vēlēšanu zīmi iemet vēlēšanu kastē un atstāj vēlēšanu telpu.
18. Noslēdzoties balsošanai, Vēlēšanu komisija dodas uz atsevišķu telpu, kurā saskaita par pretendentiem nodotās balsis, aizpildot vēlēšanu rezultātu protokolu.
19. Vēlēšanu rezultātu protokola paraugs ir pievienots LU akadēmisko iestāžu darbības nolikuma pielikumā.
20. Vēlēšanu rezultātu protokolu paraksta visi Vēlēšanu komisijas locekļi.
21. Vēlēšanu komisija vēlēšanu dienā vai vēlēšanu noslēdzošajā dienā paziņo balsojuma rezultātus.